|  |
| --- |
| UKMERGĖS RAJONO SAVIVALDYBĖS TARYBA |
|  |
| **SPRENDIMAS** |
| **DĖL UKMERGĖS RAJONO SAVIVALDYBĖS 2022 METŲ****BIUDŽETO PATIKSLINIMO** |
|  |
| 2022 m. gegužės d. Nr.  |
| Ukmergė |
|  |
|  |

Vadovaudamasi Lietuvos Respublikos vietos savivaldos įstatymo 51 straipsnio 2 dalimi, Lietuvos Respublikos biudžeto sandaros įstatymu, Lietuvos Respublikos Vyriausybės 2001 m. gegužės 14 d. nutarimu Nr. 543 ,,Dėl Lietuvos Respublikos valstybės biudžeto ir savivaldybių biudžetų sudarymo ir vykdymo tvarkos patvirtinimo”, Ukmergės rajono savivaldybės taryba n u s p r e n d ž i a:

1. Patikslinti Ukmergės rajono savivaldybės tarybos 2022 m. vasario 18 d. sprendimu Nr. 7-45 patvirtintą Ukmergės rajono savivaldybės biudžeto pajamų planą:

1.1. padidinti kitas tikslines dotacijas ir lėšas iš valstybės biudžeto 34,744 tūkst. Eur ir vietoj ,,1593,603“ įrašyti ,,1628,347“;

1.2. padidinti Europos Sąjungos ir kitos tarptautinės paramos lėšas 5,7 tūkst. Eur ir vietoj „4748,5“ įrašyti ,,4754,2“;

1.3. padidinti žemės mokestį 177,1 tūkst. Eur ir vietoj ,,500,0“ įrašyti ,,677,1“ .

2. Skirti 34744 Eur iš valstybės biudžeto, iš jų:

2.1. 3670 Eur Ukmergės švietimo pagalbos tarnybai – suaugusių asmenų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, lietuvių kalbos mokymui (Žinių visuomenės plėtros programa);

2.2. 7264 Eur ugdymo įstaigoms – vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdomų pagal ikimokyklinio, priešmokyklinio ir bendrojo ugdymo programas, ugdymui (Žinių visuomenės plėtros programa), iš jų:

2.2.1. vaikų lopšeliui-darželiui ,,Eglutė“ – 372 Eur, iš jų 300 Eur darbo užmokesčiui;

2.2.2. vaikų lopšeliui-darželiui ,,Nykštukas“ –372 Eur, iš jų 300 Eur darbo užmokesčiui;

2.2.3. vaikų lopšeliui-darželiui ,,Saulutė“ – 248 Eur, iš jų 200 Eur darbo užmokesčiui;

2.2.4. vaikų lopšeliui-darželiui ,,Vaikystė“ – 744 Eur, iš jų 700 Eur darbo užmokesčiui;

2.2.5. Antano Smetonos gimnazijai – 880 Eur, iš jų 800 Eur darbo užmokesčiui;

2.2.6. Taujėnų gimnazijai – 880 Eur, iš jų 800 Eur darbo užmokesčiui;

2.2.7. Senamiesčio progimnazijai – 2288 Eur, iš jų 2200 Eur darbo užmokesčiui;

2.2.8. Dukstynos pagrindinei mokyklai – 880 Eur, iš jų 800 Eur darbo užmokesčiui;

2.2.9. ,,Šilo“ progimnazijai – 352 Eur, iš jų 300 Eur darbo užmokesčiui;

2.2.10. Pašilės progimnazijai – 124 Eur, iš jų 100 Eur darbo užmokesčiui;

2.2.11. Veprių mokyklai-daugiafunkciam centrui – 124 Eur, iš jų 100 Eur darbo užmokesčiui.

2.3. 21 Eur Ukmergės socialinių paslaugų centrui – socialinių paslaugų šakos kolektyvinėje sutartyje nustatytiems įsipareigojimams įgyvendinti – darbo užmokesčiui (Sveikatos apsaugos ir socialinės paramos programa);

2.4. 23789 Eur Savivaldybės administracijai – bendruomeninės veiklos savivaldybėje stiprinimui (Savivaldybės valdymo programa).

3. Patkslinti asignavimus iš savivaldybės biudžeto Savivaldybės administracijai, iš jų:

3.1. sumažinti 4,2 tūkst. Eur lietaus kanalizacijos tinklų ir įrenginių eksploatacijai, remontui ir atstatymui (Aplinkos apsaugos programa);

3.2. skirti 4,2 tūkst. Eur vandentvarkos priežiūrai, remontui ir atstatymui (Aplinkos apsaugos programa);

3.3. skirti 171,1 tūkst. Eur kelių priežiūros ir plėtros programos įgyvendinimui – piniginei kompensacijai už miško žemės pavertimą kitomis naudmenomis pagal specialiojo plano sprendinius planuojamo įrengti pietinio Ukmergės aplinkkelio su tiltu per Šventosios upę sklype (Viešosios infrastruktūros plėtros programa).

4. Skirti 5,7 tūkst. Eur iš Europos Sąjungos finansinės paramos lėšų Savivaldybės administracijai – projekto ,,Tėvų ir mokyklos sinergija mokant vaikus lietuvių kalbos (rašymo)“ išlaidoms finansuoti (Žinių visuomenės plėtros programa).

 5. Skirti 6,0 tūkst. Eur iš savivaldybės biudžeto Ukmergės kraštotyros muziejui – vejos traktoriuko įsigijimui (Kultūros palaugų plėtros programa).

 6. Skirti 0,9 tūkst. Eur Ukmergės meno mokyklai – darbo užmokesčiui iš rajono savivaldybės biudžete patvirtintos Ugdymo įstaigų aprūpinimo ugdymo priemonėmis, įranga ir įstaigų remonto programos (Žinių visuomenės plėtros programa).

Savivaldybės meras

Projektą parengė:

Finansų skyriaus vedėja Vida Butkevičienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**,,DĖL UKMERGĖS RAJONO SAVIVALDYBĖS 2022 METŲ**

**BIUDŽETO PATIKSLINIMO”**

**AIŠKINAMASIS RAŠTAS**

2022 m. gegužės 10 d.

Ukmergė

**1. Sprendimo projekto rengimo pagrindas.**

Lietuvos Respublikos vietos savivaldos įstatymo 51 straipsnio 2 dalis, kuri numato, kad biudžetiniais metais savivaldybės taryba biudžetą gali tikslinti.

**2. Sprendimo projekto tikslas ir esmė:**.

2022-04-08 Švietimo, mokslo ir sporto ministro įsakymu Nr. V-507 skirta 7264 Eur vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdomų pagal ikimokyklinio, priešmokyklinio ir bendrojo ugdymo programas, ugdymui. Vaikui, ugdomam pagal ikimokyklinio arba priešmokyklinio ugdymo programą, skiriama 124 Eur, o vaikui, ugdomam pagal bendrojo ugdymo programą – 176 Eur per mėnesį. Šios lėšos paskirstytos ugdymo įstaigoms už kovo mėnesį, atsižvelgiant į vaikų skaičių mokinių registe 2022 m. kovo 31 d.

Ukmergės meno mokykloje šiuo metu mokosi 8 mokiniai iš Ukrainos: 4 pasirinko dailės programas, 4 – muzikos. Pagal ugdymo programas Ukrainos mokiniams vedamos individualios ir grupinės pamokos. Papildomo finansavimo pedagogų darbo užmokesčiui reikia tik individualioms pamokoms. Iki šių mokslo metų pabaigos pedagogų darbo užmokesčiui papildomai iš savivaldybės biudžeto siūloma skirti 900 Eur.

2022-04-26 Švietimo, mokslo ir sporto ministro įsakymu skirta 3670 Eur suaugusių asmenų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, lietuvių kalbos mokymui. Kadangi šią funkciją vykdo Švietimo pagalbos tarnyba, todėl lėšos skiriamos šiai įstaigai.

2022-04-27 Socialinės apsaugos ir darbo ministro įsakymu Nr. A1-100 pakeistas ankstesnis įsakymas ir Ukmergės socialinių paslaugų centrui socialinių paslaugų šakos kolektyvinėje sutartyje nustatytiems įsipareigojimams įgyvendinti papildomai skirta 21 Eur.

Atsižvelgiant į Urbanistikos ir infrastruktūros skyriaus prašymą, siūloma skirti papildomas lėšas vandentvarkos priežiūrai, remontui ir atstatymui – inžinerinių tinklų paskirties statinių (buitinių nuotekų tinklų) Mechanizatorių g., Taujėnų mstl., Ukmergės r. rekonstravimo darbams.

Ukmergės rajono savivaldybės Taryba 2021 m. rugpjūčio 5 d. sprendimu Nr. 7-185 patvirtino koreguotą Pietinio Ukmergės aplinkkelio su tiltu per Šventosios upę specialųjį planą. Šiuo Specialiuoju planu yra koreguojamas Ukmergės rajono savivaldybės tarybos 2006 m. kovo 29 d. sprendimu Nr. 7-57 „Dėl pietinio Ukmergės aplinkkelio su tiltu per Šventosios upę specialiojo plano patvirtinimo“ patvirtintas aplinkkelio specialusis planas. Aplinkkeliui Specialiuoju planu suformuoti žemės sklypai – žemės sklypas nuo Kauno gatvės iki Šventosios upės šiaurinės pakrantės ir nuo pietinės Šventosios upės pakrantės iki Vilniaus gatvės. Žemės sklypams nustatoma tikslinė žemės naudojimo paskirtis - kitos paskirties žemė, žemės naudojimo būdas – susisiekimo ir inžinerinių tinklų koridorių teritorijos. Aplinkkeliui bus suteikiamas valstybinės reikšmės krašto kelio statusas bei nustatoma kelio apsaugos zona po 50 m į abi puses nuo kelio briaunos.

Aplinkkelis piečiau Šventosios upės kerta valstybinės reikšmės miško teritorijas. Viena miško teritorija yra prie Šventosios upės, kita miško teritorijos dalis – Vytinėlės miško masyvas, esantis pietvakarinėje miesto pusėje. Vytinėlės miško teritorijoje aplinkkelio trasai jau yra suformuotas koridorius. Šiuo metu čia yra miško žemė, kuri nėra priskirta valstybinės reikšmės miškų plotams. Tačiau ši, į suplanuotą kelio trasą patenkanti, Vytinėlės miško žemė dar turi būti paverčiama kitomis naudmenomis (susisiekimo ir inžinerinių tinklų koridorių teritorijos). Miško teritorijoje prie Šventosios upės dalis miško sklypų patenka į aplinkkelio trasai reikalingą teritoriją. Šioje teritorijos dalyje numatomas atskirų miško sklypų dalių atskyrimas ir išėmimas iš valstybinės reikšmės miškų plotų, taip pat miško žemės pavertimas kitomis naudmenomis (susisiekimo ir inžinerinių tinklų koridorių teritorijos). Valstybinės reikšmės miškų plotus numatoma išimti tikslinant ir keičiant Lietuvos Respublikos Vyriausybės 1997 m. spalio 23 d. nutarimą Nr. 1154 „Dėl valstybinės reikšmės miškų plotų patvirtinimo“. Miško žemės pavertinimas kitomis naudmenomis numatomas vykdyti vadovaujantis LR Miškų įstatymo reikalavimais, Miško žemės pavertimo kitomis naudmenomis ir kompensavimo už miško žemės pavertimą kitomis naudmenomis tvarkos aprašo, patvirtinto Lietuvos Respublikos Vyriausybės 2011 m. rugsėjo 28 d. nutarimu Nr. 1131 „Dėl miško žemės pavertimo kitomis naudmenomis ir kompensavimo už miško žemės pavertimą kitomis naudmenomis tvarkos aprašo patvirtinimo ir kai kurių Lietuvos Respublikos Vyriausybės nutarimų pripažinimo netekusiais galios“ (Lietuvos Respublikos Vyriausybės 2017 m. lapkričio 15 d. nutarimo Nr. 924 redakcija), nustatyta tvarka. Miško išėmimo iš valstybinės reikšmės miškų plotų ir miško žemės pakeitimo į kitas naudmenas procedūras organizuoja ir įgyvendina Savivaldybė.

Vadovaujantis Lietuvos Respublikos teisės aktų nuostatomis ir parengtais Specialiojo plano sprendiniais, Lietuvos Respublikos aplinkos ministerijos valstybinė miškų tarnybą pateikė Savivaldybei pažymą apie piniginę kompensaciją už miško žemės pavertimą kitomis naudmenomis, pagal kurią kompensacija sudaro 171151,77 Eur.

Gautas Kraštotyros muziejaus direktorės prašymas skirti lėšų traktoriuko, skirto aplinkos priežiūrai, įsigijimui. Kraštotyros muziejaus Siesikų dvaro skyriuje yra prižiūrima apie 4 ha pievos. Kadangi turimas traktoriukas praktiškai neberemontuojamas, siūloma skirti lėšų naujo traktoriuko įsigijimui.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**

Nėra.

**4. Sprendimui įgyvendinti reikalingos lėšos ir galimi finansavimo šaltiniai:**

Numatyta šiame sprendimo projekte.

**5. Priėmus sprendimą laukiami rezultatai, galimos pasekmės:**

Efektyvus savivaldybės biudžeto lėšų naudojimas, užtikrintas projektų finansavimas.

**6. Priimtam sprendimui įgyvendinti reikalingi papildomi teisės aktai (*priimti, pakeisti, panaikinti*):**

Nereikia.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

Neatliekamas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:**

Neatliekamas.

 **9. Sekretoriatas priimtą sprendimą pateikia\*:**

 Sekretoriatas priimtą sprendimą pateikiaFinansų skyriui bei sprendimo projekte įvardintoms biudžetinėms įstaigoms ir Savivaldybės administracijos skyriams.

 **10. Aiškinamojo rašto priedai:**

Nėra.

Finansų skyriaus vedėja Vida Butkevičienė